หุ้นถูกสอบสู้ตายSLCTMBวิ่งต่อ
&nbsp;
20 ส.ค. 2554

โพสต์ทูเดย์ — แม่ลูก SLC ฮึดสู้ งัดราคาวิ่ง ไม่สนถูกตลาดหลักทรัพย์ตรวจสอบ TMB ฟื้น 
วันที่ 23 ก.ค.ที่ผ่านมา หุ้นบริษัท โซลูชั่น คอนเนอร์ (1998) หรือ SLC และใบสำคัญแสดงสิทธิซื้อหุ้นสามัญ (SLC–W1) ซึ่งถูกตลาดหลักทรัพย์แห่งประเทศไทยจับตาตรวจสอบอยู่นั้น มีแรงซื้อเก็งกำไรกลับมาอีกครั้ง ส่งผลให้ราคาหุ้นฟื้นตัวแรง
สำหรับ SLC แม้ว่าช่วงเช้าจะมีแรงขายต่อเนื่องออกมา กดราคาเปิดต่ำสุดของวันที่ 0.50 บาท ลดลง 0.05 บาท แต่หลังจากนั้นมีแรงซื้อสู้เข้ามาต่อเนื่องไปถึงช่วงบ่าย ส่งราคาวิ่งขึ้นไปสูงสุด 0.67 บาท เพิ่มขึ้น 0.13 บาท ก่อนถูกทิ้งปลายตลาดย่อลงปิดที่ 0.60 บาท เพิ่มขึ้น 0.06 บาท หรือ 11.11% มูลค่าการซื้อขาย 160.57 ล้านบาท 
ขณะที่ SLC–W1 ราคาขึ้นไปสูงสุด 0.16 บาท และปิด 0.15 บาท เพิ่มขึ้น 0.02 บาท หรือ 15.38% มูลค่าการซื้อขายเบาบาง 12.04 ล้านบาท 
แหล่งข่าวจากเจ้าหน้าที่การตลาด เปิดเผยว่า หุ้น SLC มีแรงซื้อเก็งกำไรเข้ามา โดยคาดว่าราคาสามารถฟื้นตัวได้ เนื่องจากมีข่าวเพิ่มทุนและแจกวอร์แรนต์สนับสนุน แต่ให้ระวังการเก็งกำไร เนื่องจากกลุ่มนักลงทุนรายใหญ่พร้อมจะขายทำกำไรทุกเมื่อ 
ขณะเดียวกัน หุ้นธนาคารทหารไทย (TMB) ซึ่งเป็นหุ้นอีกตัวที่ตลาดหลักทรัพย์จับตาเป็นพิเศษ และแนะนำให้นักลงทุนระมัดระวังการลงทุน เนื่องจากราคาหุ้นปรับตัวเพิ่มขึ้นต่อเนื่อง โดยปัจจัยพื้นฐานไม่สนับสนุน ทำให้ราคาอ่อนตัวลงก่อนหน้านี้ และวันที่ 23 ก.ค. กลับมีแรงซื้อเก็งกำไรเข้าอีกครั้ง ลากราคาขึ้นไปปิด 1.94 บาท เพิ่มขึ้น 0.04 บาท หรือ 2.11% มูลค่าการซื้อขายหนาแน่น 1,023.73 ล้านบาท
มาร์เก็ตติง กล่าวว่า ราคาหุ้น TMB ปรับตัวลงแรงหลุด 2 บาท แต่เมื่อมีแรงซื้อหุ้นกลุ่มธนาคารพาณิชย์ และดัชนีหุ้นโดยรวมขึ้นกว่า 7 จุด ทำให้แรงเก็งกำไรหุ้น TMB กลับมา
สำหรับหุ้นเก็งกำไรตัวอื่น เช่น บริษัท เจริญโภคภัณฑ์อาหาร (CPF) และบริษัท ทีพีไอ โพลีน (TPIPL) ยังคงมีแรงซื้อขายเข้ามาหนาแน่น 
ตลาดหลักทรัพย์แห่งประเทศไทยกำหนดให้นักลงทุนที่จะซื้อหุ้นบริษัท ทีทีแอนด์ที (TT&amp;T) ในระหว่างวันที่ 27 ก.ค.11 ส.ค. 2553 ต้องวางเงินสดทั้ง 100% ก่อน (แคชบาลานซ์)